CELEX: 31993R2291
Language: hr
Date: 1993-08-13 00:00:00
Title: Uredba Komisije (EEZ) br. 2291/93 od 13. kolovoza 1993. o razvrstavanju određene robe u kombiniranu nomenklaturu

02/Sv. 010
            
            
               HR
            
            
               Službeni list Europske unije
            
            
               3
            
         31993R2291
   
               L 206/1
            
            
               SLUŽBENI LIST EUROPSKE UNIJE
            
            
               13.08.1993.
            
         
      UREDBA KOMISIJE (EEZ) br. 2291/93
   od 13. kolovoza 1993.
   o razvrstavanju određene robe u kombiniranu nomenklaturu
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice,
   uzimajući u obzir Uredbu Vijeća (EEZ) br. 2658/87 o tarifnoj i statističkoj nomenklaturi i Zajedničkoj carinskoj tarifi (1), kako je zadnje izmijenjena Uredbom Komisije (EEZ) br. 1969/93 (2), a posebno njezin članak 9.,
   budući da je zbog osiguranja jedinstvene primjene kombinirane nomenklature priložene navedenoj Uredbi potrebno usvojiti mjere za razvrstavanje robe iz Priloga ovoj Uredbi;
   budući da su Uredbom (EEZ) br. 2658/87 utvrđena Opća pravila za tumačenje kombinirane nomenklature i da se ta pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Zajednice, a s ciljem primjene tarifa ili drugih mjera u vezi s robnom razmjenom;
   budući da je u skladu s navedenim Općim pravilima robu iz stupca 1. tablice iz Priloga ovoj Uredbi potrebno razvrstati pod odgovarajuće oznake KN iz stupca 2., a na temelju razloga navedenih u stupcu 3.;
   budući da je primjereno da u skladu s odredbama članka 6. Uredbe Komisije (EEZ) br. 3796/90 (3), kako je izmijenjena Uredbom (EEZ) br. 2674/92 (4), korisnik može nastaviti navoditi obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu, a koje nisu u skladu s pravima utvrđenim ovom Uredbom, i to tijekom razdoblja od tri mjeseca ako je obvezujući ugovor sklopljen kako je predviđeno člankom 14. stavkom 3. točkama (a) ili (b) Uredbe Komisije (EEZ) br. 1715/90 (5);
   budući da su mjere predviđene ovom Uredbom u skladu s mišljenjem Odbora za nomenklaturu,
   DONIJELA JE OVU UREDBU:
   Članak 1.
   Roba iz stupca 1. tablice iz Priloga razvrstava se sada u kombiniranu nomenklaturu sukladno odgovarajućim oznakama KN iz stupca 2. te tablice.
   Članak 2.
   Korisnik može u skladu s odredbama članka 6. Uredbe (EEZ) br. 3796/90 nastaviti navoditi obvezujuće tarifne informacije koje izdaju carinska tijela država članica, a koje nisu u skladu s pravima utvrđenim ovom Uredbom tijekom razdoblja od tri mjeseca, ako je obvezujući ugovor sklopljen kako je predviđeno člankom 14. stavkom 3. točkama (a) ili (b) Uredbe (EEZ) br. 1715/90.
   Članak 3.
   Ova Uredba stupa na snagu dvadeset prvog dana od dana objave u Službenom listu Europskih zajednica.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 13. kolovoza 1993.
      
         
            Za Komisiju
         
         Christiane SCRIVENER
         
         
            Članica Komisije
         
      
   
   
      (1)  SL L 256, 7.9.1987., str. 1.
   
      (2)  SL L 180, 23.7.1993., str. 9.
   
      (3)  SL L 365, 28.12.1990., str. 17.
   
      (4)  SL L 271, 16.9.1992., str. 5.
   
      (5)  SL L 160, 26.6.1990., str. 1.
   PRILOG
   
               Naziv robe
            
            
               Razvrstavanje (oznaka KN)
            
            
               Razlozi
            
         
               1.
            
            
               2.
            
            
               3.
            
         
               
                           1.
                        
                        
                           Polutekući proizvod s okusom jogurta izrađen od fermentiranog mlijeka s pulpom od marelice, šećerom, stabilizatorima i zgušnjivačima (modificirani škrob, pektin i želatina u ukupnoj količini manjoj od 1,8 % mase), s masenim udjelom mliječne masti manjim od 3 %
                        
                     Mikroskopskim je ispitivanjem utvrđena prisutnost bakterija streptococcus thermophilus i lactobacillus bulgaricus u omjeru približno 1:1; uništene su obradom proizvoda ultravisokom temperaturom.
            
            
               0403 90 91
            
            
               Razvrstavanje u skladu s Općim pravilima 1. i 6. za tumačenje kombinirane nomenklature i tekstom oznaka KN 0403, 0403 90 i 0403 90 91.
               Prisutnost malih količina stabilizatora i zgušnjivača ne isključuje razvrstavanje u tarifni broj 0403 (vidjeti također Napomenu s objašnjenjem poglavlju 4. Harmoniziranog sustava: drugi podstavak dijela I. općeg odjeljka).
               Odsutnost živih bakterija isključuje razvrstavanje pod oznaku KN 0403 10 (vidjeti također Napomenu s objašnjenjem za KN za podbrojeve 0403 10 02 do 0403 10 99).
            
         
               
                           2.
                        
                        
                           Smeđe-bež prah dobiven sušenjem na valjku mješavine mlijeka, sirutke i šećera, s pojedinim smeđim zrnima koja lako stvaraju grudice, koji je sladak i s okusom mlijeka u prahu i karamela, sa sljedećim analitičkim rezultatima u masenim postocima:
                        
                     
            
               0404 90 53
            
            
               Razvrstavanje se utvrđuje u skladu s odredbama Općih pravila 1. i 6. za tumačenje kombinirane nomenklature i tekstom oznaka KN 0404, 0404 90 i 0404 90 53.
            
         
               
                           
                                       —
                                    
                                    
                                       suha tvar
                                    
                                 
                        
                           97,2
                        
                     
                           
                                       —
                                    
                                    
                                       ukupna mast (mliječna mast)
                                    
                                 
                        
                           23,5
                        
                     
                           
                                       —
                                    
                                    
                                       ukupni sadržaj bjelančevina (N × 6,38)
                                    
                                 
                        
                           20,4
                        
                     
                           
                                       —
                                    
                                    
                                       saharoza
                                    
                                 
                        
                           1,8
                        
                     
                           
                                       —
                                    
                                    
                                       laktoza
                                    
                                 
                        
                           44,6
                        
                     
                           
                                       —
                                    
                                    
                                       kazein
                                    
                                 
                        
                           17,1
                        
                     
                           
                                       —
                                    
                                    
                                       slatka sirutka (GMP):
                                    
                                 
                        
                           u tragovima
                        
                     Uslijed visoke temperature tijekom postupka proizvodnje šećeri se karameliziraju i bjelančevine se djelomično razlažu.
            
            
               Bez obzira na djelomično razlaganje bjelančevina i karamelizaciju šećera, ovaj proizvod nije izgubio obilježja prirodnog mliječnog proizvoda u smislu tarifnog broja 0404.